Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 756

d) A másik példát az előjeles számokkal történő műveletvégzés fejezettel kapcsolatban hoznám. Amikor a derékszögű koordinátarendszerrel foglalkozunk, megjelenik ez a téma. Bizonyos helyváltoztatások utáni koordinátákat előjeles számok összeadásával tudjuk megadni. Az előbb elmondottak aláhúznak egy nagyon fontos szempontot, ami a tanterv kialakításában érvényesült. Ez a variabilitás elve. Egy olyan tanterv, ami alapvetően a képességeket és a fogalmak kialakításához és az összefüggések megalkotásához nélkülözhetetlen tevékenységeket helyezi a középpontba sokkal jobban megfelel egy olyan tanulási környezet kialakításának, ami kedvezően befolyásolja azt, hogy a gyerekek gondolkodása rugalmassá váljon. Miután minden fogalom többféle szemléletes vagy tapasztalati helyzetben is megfigyelhető, ezért a gyerekek kevésbé tudják az absztrakt tartalmakat merev képzetekhez kapcsolni. A tananyag felépítése A tananyag felépítésében a NAT volt az irányadó, és figyelembe vettük azokat a témákat és ismereteket, amelyek tanítása hagyományosan ehhez a korosztályhoz kötődik. Ugyanakkor a tanterv alapkoncepciójának megfelelően bizonyos változások is vannak. Egy olyan tantervet szerettünk volna írni, amely a tevékenységeket és a tevékenységek segítségével kialakítandó kompetenciákat helyezi a fejlesztés középpontjába. 2008/177. szám A matematika tanításának jelenlegi iskolai keretei, tehát a tananyag teljes felépítése – az ismeretközpontúságból adódóan – valamilyen szinten igazodik ahhoz a tényhez, hogy a matematika axiomatikus felépítésű. Ugyanakkor a gyerekek ismereteinek felépülése nem axiomatikus, hanem a tevékenységekből és a tapasztalatokból kiindulva általánosítással alkotják meg a fogalmakat és ismereteket. Egy olyan tantervi kísérlet, amely a tevékenységet és a kialakítandó képességeket állítja a középpontba lehetőséget adott számunkra, hogy a tapasztalat szintjén megismertessünk a gyerekekkel olyan matematikai összefüggéseket és tényeket, amelyekre később felépíthetik az általános matematikai tartalmakat. Az 5–6. évfolyam tantervébe a következő matematikai fogalmak és ismeretek kerültek be: A derékszögű háromszög oldalai közötti kapcsolat, és annak alkalmazása távolságok meghatározására – Egy olyan táblázat, amely segítségével egy adott pozitív egész számhoz tudunk keresni olyan számot, amelyet önmagával megszorozva az adott számot kapjuk (négyzetgyök táblázat) – A táblázat használata kapcsán a tizedes törtek intuitív fogalma mértékegységekkel szemléltetve: 2,5 cm = 2 cm és 5 mm – A szög kétféle mértékegysége és azok kapcsolata – Arányok a derékszögű háromszög oldalai között: trigonometria alapjai – Trigonometrikus táblázatok használata – Ívmérték és fok – Az irracionális szám létezése – Az első nem algebrai egyenletek, amelyek a definíció alapján bonthatók le – A kamatos kamatszámítás tapasztalati alapjai: hitelkalkulátor – Algebrai egyenletek megoldása következtetéssel és a műveletek tulajdonságai alapján Az egyenletek ilyen tárgyalása lehetőséget ad arra, hogy a formális megoldási eljárások helyett a matematikai tartalom megerősítését célzó tapasztalatokat szerezzenek a gyerekek. A fejlesztendő készségek és képességek A matematikán belül a képességeket, kompetenciákat két nagy csoportra oszthatjuk:

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes